ກຸ່ມ G-7 ໃຫ້ຄໍາໝັ້ນທີ່ຈະຊ່ວຍເຫຼືອ ຢູເຄຣນ ແລະເຮັດໃຫ້ ຣັດເຊຍ ເຈັບປວດ, ໃນຂະນະທີ່ ຣັດເຊຍ ແນເປົ້າໝາຍໃສ່ປະຊາຊົນຊາວຢູເຄຣນ
ກຸ່ມປະເທດທີ່ຮັ່ງມີທັງ 7 ອອກຄວາມຄິດໃນການລອຍລາຄານໍ້າມັນຂອງ ຣັດເຊຍ ເພື່ອພະຍາຍາມທີ່ຈະຍຸຕິສົງຄາມ
ດ້ວຍການໃຫ້ຄວາມຊ່ວຍເຫຼືອແກ່ຢູເຄຣນ ແລະສ້າງຄວາມເຈັບປວດໃຫ້ແກ່ ວລາດິເມຍ ປູຕິນ, ສິ່ງເຫຼົ່ານັ້ນເປັນມາດຕະການ ຂອງຜູ້ນໍາບັນດາປະເທດທີ່ມີປະຊາທິປະໄຕ ເສລີນິຍົມ ທີ່ຮັ່ງມີທີ່ສຸດໃນໂລກ ໄດ້ວາງຈຸດມຸ້ງຫມາຍໄວ້ໃນມື້ວັນຈັນແລ້ວນີ້ ເມື່ອໄດ້ຍິນຄໍາຮຽກຮ້ອງຂໍ ການຊ່ວຍເຫຼືອທີ່ຮີບດ່ວນ ຈາກປະທານາທິບໍດີ ຂອງຢູເຄຣນ ທ່ານໂວໂລດີເມຍ ເຊເລັນສກີ ບັນດາທ່ານຜູ້ນໍາຕ່າງໆກໍາລັງພິຈາລະນາ ກ່ຽວກັບການກຳນົດລາຄານໍ້າມັນຂອງ ຣັດເຊຍ, ທ່າມກາງການເຄື່ອນໄຫວທາງດ້ານເສດຖະກິດອື່ນໆ ເຊິ່ງມີເປົ້າໝາຍ ທີ່ຈະຍຸຕິກົງຈັກສົງຄາມຂອງຣັດເຊຍ ນັກຂ່າວ VOA ແອນນິຕາ ພາວ (Anita Powell) ປະຈໍາທໍານຽບຂາວ ມີລາຍງານຈາກເມືອງເທລຟ໌ (Telfs), ປະເທດອອສເຕຣຍ ທິບສຸດາ ມີລາຍລະອຽດ ມາສະເໜີທ່ານ ໃນອັນດັບຕໍ່ໄປ ຜູ້ນໍາກຸ່ມ G-7, ໄດ້ເປີດກອງປະຊຸມສຸດຍອດ ຂອງພວກເຂົາເຈົ້າ ໃນມື້ວັນຈັນແລ້ວນີ້ ໃຫ້ບັນດາປະເທດເສດຖະກິດພຸ່ງພົ້ນໃໝ່, ໂດຍໄດ້ເຊີນຜູ້ນໍາ ຈາກປະ ເທດອາເຈັນຕິນາ, ອິນເດຍ, ອິນໂດເນເຊຍ, ອາຟຣິກາໃຕ້, ອົງການການຄ້າໂລກ ແລະອື່ນໆ ເຂົ້າຮ່ວມກັບພວກເຂົາເຈົ້າ ເພື່ອການປະເຊີນໜ້າກັບບັນຫາທ້າທາຍທີ່ໃຫຍ່ທີ່ສຸດໃນໂລກ, ຕົ້ນຕໍແລ້ວແມ່ນການໂຈມຕີຢູເຄຣນທີ່ໜັກໜ່ວງຂຶ້ນຂອງຣັດເຊຍ ແລະຜົນກະທົບຕ່າງໆຢູ່ໃນທົ່ວໂລກ ການໂຈມຕີຂອງຣັດເຊຍ ຍິ່ງເພີ້ມທະວີຂຶ້ນ ເມື່ອບັນດາຜູ້ນໍາຂອງກຸ່ມ G-7 ພົບປະກັນ ໂດຍການຍິງລູກສອນໄຟໃສ່ຝູງຊົນຈໍານວນຫຼາຍຢູ່ສູນການຄ້າແຫ່ງນຶ່ງ ໃຈກາງປະເທດຢູເຄຣນ ໃນມື້ວັນຈັນແລ້ວນີ້ ເຈົ້າພາບຈັດການປະຊຸມໃນຄັ້ງນີ້, ນາຍົກລັດຖະມົນຕີຂອງເຢຍຣະມັນ ທ່ານ ໂອລາຟ ໂຊລສ໌ (Olaf Scholz) ໄດ້ກ່າວຕ້ອງຕິຕໍ່ພຶດຕິກໍາຂອງ ຣັດເຊຍ, ໂດຍທ່ານເວົ້າວ່າ: ປະທານາທິບໍດີຂອງຢູເຄຣນ ໄດ້ໂອ້ລົມທາງອອນລາຍ ກັບຜູ້ນໍາທັງ 7 ປະເທດໃນຕອນເຊົ້າຂອງມື້ວັນຈັນແລ້ວນີ້, ແລະໄດ້ຮ້ອງຂໍການຊ່ວຍເຫຼືອທາງດ້ານການທະຫານ ແລະດ້ານການພັດທະນາເພີ້ມເຕີມ ທ່ານໂວໂລດີເມຍ ເຊເລັນສກີ ໄດ້ກ່າວເຖິງຄວາມກັງວົນຂອງທ່ານ ກ່ຽວກັບຄວາມຂັດແຍ້ງທີ່ເພີ້ມຂຶ້ນ ແລະມີຄວາມເປັນໄປໄດ້ທີ່ຈະແຜ່ຂະຫຍາຍອອກໄປອີກ ທ່ານໂວໂລດີເມຍ ເຊເລັນສກີ, ປະທານາທິບໍດີຂອງປະເທດຢູເຄຣນ ກ່າວວ່າ: ຜູ້ນໍາຕ່າງໆຂອງບັນດາປະເທດທີ່ມີເສດຖະກິດໃຫຍ່ທີ່ສຸດໃນໂລກ ກ່າວວ່າ ພວກເຂົາເຈົ້າຍັງຄົງຕ້ອງການປະສົມປະສານຄວາມເຈັບປວດທາງເສດຖະກິດໃຫ້ແກ່ ຣັດເຊຍ ຄວາມຄິດອັນນຶ່ງກໍຄື ພວກເຂົາເຈົ້າໄດ້ປ່ອຍໃຫ້ລາຄານໍ້າມັນຂອງຣັດເຊຍ ລອຍໂຕ ໂດຍສະເພາະຢ່າງຍິ່ງ, ພວກເຂົາຈະປະຕິເສດໃນການຈ່າຍລາຄາທີ່ສູງກວ່າຄວາມເປັນຈິງ ນັກວິເຄາະກ່າວວ່າ ມັນຍັງບໍ່ເປັນທີ່ແນ່ນອນເທື່ອວ່າ ແນວຄວາມຄິດດັ່ງກ່າວຈະດໍາເນີນງານໄປໄດ້ ໂດຍປາສະຈາກການຮ່ວມມື ກັບ ອິນເດຍ ຫຼືບໍ່, ເຊິ່ງໄດ້ມີການຊື້ນໍ້າມັນ ທີ່ຫຼຸດລາຄາຈາກ ຣັດເຊຍ ເມື່ອໄວໆມານີ້ ທ່ານແດນ ຮາມີລຕັນ (Dan Hamilton), ສາດສະດາຈານແຫ່ງມະຫາວິທະ ຍາໄລຈອນສ໌ ຮອປກິນສ໌ ແລະເປັນສະມາຊິກອາວຸໂສທີ່ບໍ່ໄດ້ປະຈໍາການຢູ່ສະຖາບັນບຣຸກຄິງສ໌ (Brookings) ກ່າວວ່າ: ຄວາມຂັດແຍ້ງ ແລະບັນຫາດັ່ງກ່າວນີ້ ມີທ່າອ່ຽງທີ່ຈະຄອບງໍາ ເມື່ອຜູ້ນໍາໃດນຶ່ງຍ້າຍຈາກການປະຊຸມໃນກຸ່ມ G-7 ໄປຮ່ວມກອງປະຊຸມສຸດຍອດຂອງອົງການ NATO ເຊິ່ງໄດ້ຈັດຂຶ້ນໃນວັນພຸດມື້ນີ້ ທີ່ນະຄອນມາດຣີດ (Madrid) ປະເທດສະເປນ